CELEX: 32015D1916
Language: et
Date: 2015-10-20 00:00:00
Title: Poliitika- ja julgeolekukomitee otsus (ÜVJP) 2015/1916, 20. oktoober 2015, Euroopa Liidu ÜJKP missiooni Malis (EUCAP Sahel Mali) panustajate komitee loomise kohta (EUCAP Sahel Mali/3/2015)

24.10.2015   
            
            
               ET
            
            
               Euroopa Liidu Teataja
            
            
               L 280/28
            
         POLIITIKA- JA JULGEOLEKUKOMITEE OTSUS (ÜVJP) 2015/1916,
   20. oktoober 2015,
   Euroopa Liidu ÜJKP missiooni Malis (EUCAP Sahel Mali) panustajate komitee loomise kohta (EUCAP Sahel Mali/3/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 15. aprilli 2014. aasta otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (1),
   ning arvestades järgmist:
   
               (1)
            
            
               Vastavalt otsuse 2014/219/ÜVJP artikli 10 lõikele 3 volitas nõukogu poliitika- ja julgeolekukomiteed tegema asjakohaseid otsuseid EUCAP Sahel Mali panustajate komitee moodustamise kohta.
            
         
               (2)
            
            
               Göteborgis 15. ja 16. juunil 2001 toimunud Euroopa Ülemkogu kohtumise järeldustega kehtestati kolmandate riikide politseimissioonidesse panustamise juhtpõhimõtted ja kord. Nõukogu kiitis 10. detsembril 2002 heaks dokumendi „Konsultatsioonid ja kord ELi mittekuuluvate riikide osalemiseks ELi kriisiohjamise tsiviiloperatsioonides”, millega täiendati korda kolmandate riikide osalemiseks kriisiohjamise tsiviiloperatsioonides, sealhulgas panustajate komitee loomiseks.
            
         
               (3)
            
            
               Panustajate komitee peaks toimima foorumina, kus panustavate kolmandate riikidega arutatakse missiooni EUCAP Sahel Mali igapäevase juhtimisega seonduvaid probleeme. Poliitika- ja julgeolekukomitee, mis teostab missiooni EUCAP Sahel Mali poliitilist kontrolli ja strateegilist juhtimist, peaks võtma arvesse panustajate komitee seisukohti,
            
         ON VASTU VÕTNUD KÄESOLEVA OTSUSE:
   Artikkel 1
   Loomine
   1.   Luuakse Euroopa Liidu ÜJKP missiooni Malis (EUCAP Sahel Mali) panustajate komitee.
   2.   Panustajate komitee pädevus on sätestatud dokumendis „Konsultatsioonid ja kord ELi mittekuuluvate riikide osalemiseks ELi kriisiohjamise tsiviiloperatsioonides”.
   Artikkel 2
   Koosseis
   1.   Panustajate komitee liikmeteks on:
   
               a)
            
            
               kõigi liikmesriikide esindajad ning
            
         
               b)
            
            
               missioonis EUCAP Sahel Mali osalevate ja sellesse panustavate kolmandate riikide esindajad.
            
         2.   Euroopa Komisjoni esindaja võib samuti panustajate komitee koosolekutest osa võtta.
   Artikkel 3
   Teave missiooni juhilt
   Missiooni juht saadab panustajate komiteele regulaarselt teavet.
   Artikkel 4
   Eesistuja
   Panustajate komitee eesistujaks on liidu välisasjade ja julgeolekupoliitika kõrge esindaja või tema esindaja.
   Artikkel 5
   Koosolekud
   1.   Eesistuja kutsub panustajate komitee regulaarselt kokku. Kui asjaolud seda nõuavad, võib eesistuja algatusel või liikme taotlusel kutsuda kokku erakorralise koosoleku.
   2.   Eesistuja saadab eelnevalt välja esialgse päevakorra ja koosolekuga seotud dokumendid. Eesistuja vastutab panustajate komitee arutelude tulemuste poliitika- ja julgeolekukomiteele edastamise eest.
   Artikkel 6
   Konfidentsiaalsus
   1.   Panustajate komitee koosolekute ja menetluste suhtes kohaldatakse vastavalt nõukogu otsusele 2013/488/EL (2) nõukogu julgeolekueeskirju. Eelkõige peab panustajate komitee esindajatel olema nõuetekohane juurdepääsuluba.
   2.   Panustajate komitee arutelude suhtes kehtib ametisaladuse hoidmise kohustus, välja arvatud juhul, kui panustajate komitee on ühehäälselt teisiti otsustanud.
   Artikkel 7
   Jõustumine
   Käesolev otsus jõustub selle vastuvõtmise kuupäeval.
   
      Brüssel, 20. oktoober 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 113, 16.4.2014, lk 21.
   
      (2)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1).